Gerd Svanhild Haaland

Gerd Svanhild Haaland også kjent som Svanhild Håland (født 22. august 1924 i Lavik, død 1945 i Polen) var en norsk kontorist.

Hun ble arrestert 8. mai 1944 etter at Gestapo hadde funnet dagboken hennes der det sto kritiske kommentarer om okkupasjonsmakten. Hun satt en tid på Grini før hun ble sendt til Stutthof. Dødssted og dato er usikker. Stutthof ble evakuert i januar 1945 da sovjetiske styrker nærmet seg og fangene marsjerte vestover. Hun kan ha vært blant de tolv fangene som ble sparket i hjel av ukrainske vakter i kirken i Luzino, i nåværende Pommerske voivodskap. Inne i kirken er det et minnesmerke over de tolv fangene. Hun kan også ha dødd av sykdom senere på våren etter å blitt befridd av sovjetisk styrker.

I Høyanger står en minnestein over seks falne fra Høyanger, blant dem Haaland.

Referanser 

Norske konsentrasjonsleirfanger under andre verdenskrig
Personer fra Høyanger kommune